Glæstar vonir

Glæstar vonir (Great Expectations) er skáldsaga eftir Charles Dickens skrifuð á árunum 1860 til 1861. Hún fjallar um munaðarleysingjann Pip. Hann lendir í því að strokufanginn Magwitch, sem hann hræðist, fær hann til að útvega sér mat og tól til að losa sig úr fótajárnum. Þetta atvik á síðar eftir að hafa áhrif á líf Pip, sem síðar fær óvænta fúlgu fjár frá óþekktum velunnara sem verður til þess að hann fer til London með glæstar vonir um betra líf, en lendir í erfiðleikum og ólukkan eltir hann.

Glæstar vonir í kvikmyndum, sjónvarpi og leikhúsi
Líkt og önnur verk Charles Dickens hefur sagan Glæstar vonir verið kvikmynduð. Í nútímanum hefur sagan einnig verð færð í „annan búning“:
 1917 – hljóðlaus kvikmynd, aðalleikarinn var Jack Pickford, leikstjóri Robert G. Vignola.
 1922 – hljóðlaus kvikmynd gerð í Danmörku, aðalleikari var Martin Herzberg, leikstjóri A.W. Sandberg.
 1998 – Glæstar vonir eða „Great Expectations“, kvikmynd með Ethan Hawke og Gwyneth Paltrow í aðalhlutverkum, leikstýrt af Alfonso Cuarón. Hér er sagan sett í „nútímalegan búning“ og gerist í New York í Bandaríkjunum. Pip hefur verið endurnefndur Finn og Fröken Havishham endurnefnd Nora Dinsmoor.

 Tenglar 
 Great Expectations - Glæstar vonir á ensku hjá Project Gutenberg.

Flokkur:Bókaárið 1861
Flokkur:Skáldsögur Charles Dickens